Ferdinand de Saussure

Ferdinand de Saussure (* 26. november 1857, Ženeva, Švajčiarsko – † 22. február 1913, Ženeva) bol švajčiarsky jazykovedec indoeuropeista, profesor na univerzite v Ženeve. Jeho teórie o znakovosti jazyka a systémovej povahy jazyka sa stali základom lingvistického štrukturalizmu, sémiológie a ďalších smerov jazykovedy 20. storočia a mali inšpiratívny význam pre filozofický štrukturalizmus.

 Životopis 
Narodil sa v Ženeve. Založil nadáciu, ktorá vytvorila mnoho nových trendov na poli lingvistiky v 20. storočí. Pozdvihol lingvistiku na vedný odbor a opísal ju ako vedu o znakoch a nazval ju semiológia (teraz známa skôr ako semiotika).

Jeho práca Cours de linguistique générale (Kurz všeobecnej lingvistiky) bola publikovaná posmrtne v roku 1916 Charlesom Ballym a Albertom Sechehayeom na základe poznámok z jeho prednášok. Toto dielo sa stalo jedným zo základných lingvistických diel 20. storočia.

Hlavná myšlienka diela je, že jazyk môže byť analyzovaný ako formálny systém organizovanej rozdielnosti, nezávisle od komplikovanej dialektiky produkcie a chápania v reálnom čase. Okrem toho vo veľmi mladom veku publikoval dôležitú prácu o indoeurópskej filológii, ktorá vytvorila teóriu, ktorá je dnes známa ako laryngálna teória. Niektorí ľudia zastávajú názor, že Saussurovu verziu štrukturalizmu stimulovali práve problémy s vysvetlením, ako on sám bol schopný vytvoriť systematické prediktívne hypotézy zo známych lingvistických údajov na neznáme lingvistické údaje. 

Jeho dielo bolo prijaté dvoma spôsobmi. V Amerike sa vyvinulo na distribucionalizmus Leonarda Bloomfielda a je odvtedy postulované všetkým lingvistickými vednými odvetviami. Saussurov vplyv však odmieta Noam Chomsky a niektorí iní autori. V dnešných vývojových trendoch Saussurovu teóriu najviac rozvinul Michael Silverstein, ktorý skombinoval túto teóriu s teóriami príznakovosti a dištinktívnych znakov, ktoré pražská škola (najdôležitejší členovia boli Nikolaj Sergejevič Trubeckoj a Roman Jakobson) vyvinula pre analýzu fonológie, Sapirovou-Whorfovou hypotézou gramatickej kategórie, a transformačnou analýzou s cieľom analyzovať vlastnú Saussurovú teóriu. V Európe pod vplyvom týchto teórií napísali dôležité odborné práce hlavne Émile Benveniste, Antoine Meillet a iní. Na štrukturalizmus však čoskoro nadviazali osoby študujúce ostatné nelingvistické hľadiská kultúry, napríklad Roland Barthes, Jacques Lacan a Claude Lévi-Strauss. Ich široké interpretácie Saussurových teórií a ich aplikovanie na nelingvistické smery štúdií viedli k teoretickým ťažkostiam, ktoré nakoniec spôsobili, že bol štrukturalizmus v týchto disciplínach vyhlásený za „mŕtvy“.

 Dielo 
 Cours de linguistique générale, 1916
 Recueil des publications scientifiques de Ferdinand de Saussure, 1922
 Gengogaku genron (Základy lingvistiky), 1928
 Grundfragen der allgemeinen Sprachwissenschaft, 1931
 Kurs obščej lingvistiki, 1933
 Curso de lingística general, 1945
 Notes inédites de F. de Saussure, 1954
 Introduction au deuxieme cours de linguistique générale (1908 – 1909), 1957
 Course in General Linguistics, 1959
 Kurs jezykoznawstwa ogolnego, 1961
 Corso di linguistica generale, 1967
 Bevezetés az általános nyelvészetbe, 1967
 Opšta lingvistika, 1967
 Cours de linguistique générale. Édition critique par Rudolph Engler, I-II, 1967-1968-1974
 Lettres de Ferdinand de Saussure a Giovanni Pascoli, 1968
 Introduzione al secondo corso di linguistica generale (1908 – 1909), 1970
 Kurs i allmän lingvistik, 1970
 Lettres de ferdinand de Saussure a J. Baudouin de Courtenay, 1970
 Curso de linguistica general, 1971
 Gengogaku josetsu, 1971 / Úvod k 2. Kurzu
 Ippan Gengogaku kogi, 1972
 Cours de linguistique générale. Édition critique préparé par T. de Mauro, 1972
 Notes inédites personelles, 1973
 Giáo trinh Ngôn ngu hoc Dai cu'o'ng, 1973
 Ilpan enehak kangti, 1975 /kórejský preklad Kurzu
 Genel dilbilim dersleri, 1976 /turecký preklad Kurzu
 Ippan gengogaku kógi Turio de Mauro, 1976 /3. preklad Kurzu do japončiny
 Trudy po jazykoznaniju, 1977
 Essai pour réduire les mots du grec, du latin et de l'allemand a un petit nombre de racines, 1978
 Saggio sul vocalismo indoeuropeo, 1978
 Putong Yuánxúe Jiachéng, 1980
 Course in General Lingustics, 1983 /2. angl. vyd.
 Kurs obecné lingvistiky, 1996

 Iné projekty 

Kategória:Narodenia v 1857
Kategória:Úmrtia v 1913
Kategória:Semiotici
Kategória:Švajčiarski filozofi
Kategória:Švajčiarski jazykovedci
Kategória:Vyučujúci na Univerzite v Ženeve
Kategória:Absolventi Univerzity v Ženeve